cyanic-selkie/wikianc huggingface dataset:
Rondo for piano og orkester i D-dur av Mozart
Bakgrunn
Stykket vart komponert tidleg i 1782 av Mozart som ein alternativ sistesats til hans ''Pianokonsert nr. 5'', eit stykke han komponerte i desember 1773, då han var 18 år. Han komponerte rondoen på grunn av fleire høve. Han rekna bruken av sonate-form-satsen for komplisert for samanhengen satsen var skriven i, og skreiv derfor denne alternative endinga som ein variasjon. Mozart hadde akkurat flytta frå heimbyen Salzburg til Wien i 1781, der han måtte byggje seg opp eit godt rykte for å sikre seg inntekter. Han gjorde dette gjennom komponeringa, læring og pianokonsertar. Sidan han ikkje hadde så mange originale pianokonsertar i sitt eige namn, var det her Mozart la ned ein del arbeid. Den 5. pianokonserten hans hadde vore ein stor suksess i Mannheim, som han vitja i 1777 på ei reise til Paris. Han skreiv derfor om dette verket for å tilpasse det publikumet i Wien føre den viktige pinsekonserten den 3. mars 1782. Rondoen var meir melodirik enn føregjengaren og var særs populær hos publikum, og han måtte derfor spele han to gonger.
Instrumentering
Sidan han erstatta finalen i ''Pianokonsert nr. 5'', er instrumenteringa for rondoen om lag den same. Utanom pianoet, finn ein to oboar, to trompetar, to horn, pauke og strykarar. . Rondo nyttar den same instrumenteringa i tillegg til ei fløyte.
Islandsk i Eurovision Song Contest
Islandsk i Eurovision Song Contest gjev oversyn over bruken av det islandske språket i Eurovision Song Contest. Fyrste gongen ein song på islandske vart framført i Eurovision Song Contest var i 1986 då Island debuterte med «Gleðibankinn» av ICY. Sidan den gong har Island delteke med til saman femten ulike bidrag som har vorte framført på islandsk. Av landa som kan delta er islandsk offisielt språk på Island.
Aserbajdsjansk mat
Aserbajdsjansk mat er ein mattradisjon knytt til aserbajdsjanarar, ei folkegruppe frå Aserbajdsjan, regionen Aserbajdsjan i Iran og andre historisk aserbajdsjanske område. Tradisjonen har mykje til felles med iransk og tyrkisk mat, og mange aserbajdsjanske mattypar finn ein også att i naboregionane.
Aserbajdsjan har eit variert landskap med Kaspihavet i aust og fjellkjeda Store Kaukasus i nord. Klimaet kan seiast å omfatta heile ni klimasoner. Dette gjev eit rikt utval på næringsmiddel som korn, grønsaker, frukt, fisk og bufe.
Skildring
Vanlege kjøtslag i aserbajdsjansk mat er lam, storfe og fjørfe. Frå elvar og sjøar får ein fisk som stør (Acipenser transmontanus), laks (Salmo ciscaucasicus), kutum (Rutilus kutum), multe (Mugil cephalus) og sardin. Ekte kaviar frå Kaspihavet er òg kjend som ein delikatesse.
Ris og kveite er dei viktigaste kornslaga. Av grønsaker bruker ein mellom anna aubergine, tomat, paprika, spinat, kål, lauk, engsyre, raudbete, reddik, agurk og brekkbønner. Urter som mynte, koriander, dill, basilikum, persille, estragon, timian, merian og matkarse og blad av purre, graslauk og vårlauk er mykje brukte og blir servert attåt hovudretter. Vanlege krydder er salt, pepar, sumak og framfor alt safran, som blir dyrka på Absjeronhalvøya i Kaspihavet. Andre krydder, frø og nøtter som ingefær, kardemomme, mandlar, sesamfrø, valmuefrø og valnøtter blir gjerne brukt til søtmat og til te.
Av frukt og bær et ein til dømes aprikos, druer, eple, granateple, fersken, fiken, jordbær, kirsebær, kvede, vårkornell, plomme og vassmelon. Tørka frukt blir brukt i mange rettar.
Aserbajdsjan har også ei rekkje ulike supper, som den lapskausaktige piti, ertesuppa kufta bozbash med kjøtbollar, jogurtbaserte dovga og den kalde agurksuppa ovdukh. Nokre supper blir laga og servert i særeigne keramikkskåler. Dei tradisjonelle kokekara i landet er av kopar, og dette materialet er framleis populært.
Siderettar og smårettar kan vera eit fat med velduftande grøne blad, goy, brød som tsjorek (çörək), lavasj eller tendir tsjoreij (tandor-brød), salat som tsjoban (tomat og agurk), kvit ost eller qatik (sur jogurt).
Ein kjøper typisk søtmat frå ein eigen butikk og serverer han heime eller ved særskilde høve som bryllaup, høgtider og likvaker. Ved slutten av eit måltid i ein restaurant er det vanleg å servera eit fat fersk frukt som druer, aprikos, kirsebær eller plommer.
Svart te er nasjonaldrikken i Aserbajdsjan. Han blir gjerne drukken frå særskilde pæreforma glas. Te kan både byrja og avslutta eit måltid, og blir servert til gjestar. Ofte har ein bakverk, syltetøy eller fruktgelé til.
Dei ulike regionane i Aserbajdsjan har sine signaturrettar. Lankaran er kjend for tandir-kylling fylt med nøtter, Absjeron for sine variantar av mjølbollane qutab og dusjbara, og Baku for den mønstra mjølbollen gurza.
Plov
Pilaff eller plov er ein av dei mest vidspreidde rettane i Aserbajdsjan, med meir enn 40 ulike variantar. Plov-rettar har ulike namn, gjerne etter kva hovudingrediens ein bruker i tillegg til risen:
Drikke
Svart te er nasjonaldrikk i Aserbajdsjan. Drikken blir ofte laga ved hjelp av ein samovar og servert i pæreforma glas. Teen kan krydrast med timian, nellik, kardemomme, ingefær og kanel.
Ayran er ein kald, salt jogurtdrikk.
Sjarbat (şərbət) er ein søt kald drikk laga av fruktjus blanda eller kokt med sukker og ofte tilsett rosevatn. Aserbajdsjansk sjarbat er ofte lett og tyntflytande. Andre stader kan han vera tjukkare. Sjarbat har typisk desse smakane: Sitron, granateple, jordbær, kirsebær, aprikos, mynte.
Pravdinsk
Pravdinsk (russisk Правдинск, tysk Friedland in Ostpreußen, litauisk Romuva, polsk Frydląd) er ein by i Kaliningrad oblast i Russland med om lag 4000 innbyggjarar. Han ligg ved elva Łyna, rundt 50 km søraust for Kaliningrad.
Historie
Byen vart grunnlagd i 1312 av Den tyske riddarordenen i Preussen, ved ein vadestad over elva. Med namnet Friedland («fredeleg land») vart byen innlemma i Hertugdømet Preussen etter sekulariseringen av Den tyske ordenen i 1525 og vart ein del av Kongeriket Preussen i 1701 og i Det tyske keisarriket i 1871.
Byen vart erobra av den raude armeen under den andre verdskrigen og vart saman med resten av Aust-Preussen annektert av Sovjetunionen som følgje av Potsdamkonferansen i 1945. Den tyske folkesetanden vart anten evakuert eller utvist. Bynamnet vart endra til Pravdinsk.
Bernard Dietz
Klubbspel
Dietz var profesjonell fotballspelar med MSV Duisburg frå 1970. Dei neste tolv åra spelte han 394 bundesligakampar med laget som tok seg til finalen i den vesttyske cupmeisterskapen 1975, ein kamp som enda med tap 0-1 mot Eintracht Frankfurt. I 1982 vart han overført til Schalke 04 og spelte 101 bundesligakampar med laget frå Gelsenkirchen før han la opp i 1987, 39 år gammal.
Landslagsspel
Dietz debuterte for Vest-Tyskland på bortebane mot Malta i ein EM-kvalifiseringskamp i desember 1974. Han spelte heile kampen då Vest-Tyskland tapte EM-finalen 1976 etter straffesparktevling mot Tsjekkoslovakia. Under verdsmeisterskapen i Argentina i 1978 var han med i alle dei fem kampane Vest-Tyskland spelte. Han var så kaptein på laget som vann fotball-EM 1980 etter finalesiger 2-1 over Belgia. Dietz kom aldri på skåringslista med landslagstrøya på.
Jakob Gavlen
Gavlen var son til ein fiskar. Sjølv gjekk han i skreddarlære på Langenes frå 1901. Frå 1906 dreiv han eiga skreddarforretning i Skjoldehavn i Bjørnskinn, i 1914 flytta han verksemda til Sigerfjord i Sortland herad. I yngre år arbeidde han på skreddarverkstader i Trondheim, så vel som i Oslo. Gavlen fekk handverkarstipend i 1912, og stipend til studiereiser i Sverige og Danmark i 1919 og i 1923. Jamsides skreddarforretninga dreiv han handel i konfeksjon. Ei tid frå 1917 hadde han òg oppgåver som betjent i Tolloppsynet.
Commonwealthbreen
Commonwealthbreen er ein isbre som flyt søraustover og munnar ut på nordsida av Taylor Valley like vest for Mount Coleman i Victoria Land i Antarktis. Han vart kartlagt under Terra Nova-ekspedisjonen (BrAE ), under Robert Falcon Scott, og vart namngjeven av dei etter Commonwealth of Australia, som gav finansiell støtte til ekspedisjonen og medverka med to medlemmar til den vestlege geologgruppa som utforska området.
Jakob Gavlen
I tida 1922-28 var Gavlen med i formannskapet i Sortland. Valperioden 1928-30 representerte han Nordland og Arbeidarpartiet på Stortinget, der han var medlem i Protokollkomiteen. Deretter var han 1932-34 varaordførar i Sortland herad. Han var i Sortland elles til sine tider medlem i skulestyret, likningsnemnda og den kommunale husbanknemnda. Frå 1932 var han òg gjeldsmeklingsmann i Sortland.
Slavsk
Slavsk (russisk Славск, tysk Heinrichswalde, polsk Jędrzychowo, litauisk Gastos) er ein by i Kaliningrad oblast i Russland med om lag 5000 innbyggjarar. Han ligg rundt 80 km nordaust for Kaliningrad.
Franz-Haslberger-Schanze
Franz-Haslberger-Schanze (norsk: Franz Haslberger-bakken) er ein hoppbakke i Reit im Winkl i Tyskland. Den har K-punkt 90 meter og bakkestørrelse 93 meter. I tilknyting til K90-bakken ligg tre mindre hoppbakkar kalla Steinbachschanzen (Steinbachbakkane), med størrelse K57, K30 og K18. Anlegget er eigd av WSV Reit im Winkl. Den største bakken blei brukt under junior-VM 1991, og har fleire gonger hatt renn i verdscupen i kombinert, sist i 2004.
Mount McKenny
Mount McKenny er eit fjell (1890 moh) ved sørenden av Daniels Range, 4 nautiske mil (7 km) søraust for Mount Toogood i Usarp Mountains i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter Clarence D. McKenny, ein meteorolog i US Antarctic Research Program (USARP) som overvintra ved Amundsen-Scott-stasjonen i 1959 og 1961, og ved Eights-stasjonen i 1963.
Bøksongar
Skildring
Hekkeområdet er i varmt temperert klima i Eurasia aust for Pyreneane austover omtrent til Uralfjella. Søraustgrensa går gjennom Aserbajdsjan. Bøksongaren finst berre meir sporadisk i Irland og nordlege Skandinavia. I Noreg er han ein mindre vanleg hekkefugl nord til Nordland, færre enn 10 000 par. Hekkinga skjer i fuktige, låglands lauvskogar, helst med god avstand mellom trea og likevel god skygge. Føretrekte treslag er bøk og eik, men òg andre lauvtreslag som agnbøk, bjørk og ask. Dei kan tolerere blandaskog med innslag av nåletre frå granslekta og furu.
Føda er eit breitt utval av virvellause dyr, dette inkluderer larver, møll, vårfluger, døgnfluger, kongroer og insekt frå fleire andre ordenar inkludert maur. Ungane blir mata med larver. Om hausten kan dei beite på bær, slik som rips, blåbær, bjørnebær og artar i kirsebærslekta.
Vinterkvarteret er i Afrika, gjennom eit breitt band frå Sierra Leone til Uganda og inn i vestlege Kenya. Også i Afrika er denne arten knytt til lauvskogar.
Lætet er kombinasjon av ei høgfrekvent, metallisk trille i aukande tempo som varer 2-3 sekund, og ei rekkje på 3 til 5 søkkande tonar i mjukare, lågare tonehøgd. Kontaktlyden er fleire skarpe «zip».
Storleiken på populasjonen er omtrentleg 20 millionar individ og er trudd å vere avtakande. Arten er klassifisert som globalt livskraftig.
Ash Shafa
Ash Shafa er ein landsby i Mekka-regionen vest i Saudi-Arabia.
Langbølgje
Låg frekvens
Jürgen Grabowski
Jürgen Grabowski var ein tysk fotballspelar, fødd og død i Wiesbaden, som vart verdsmeister med Vest-Tyskland i 1974 og spelte på Eintracht Frankfurt i tida 1965-80. Han var ein allsidig angrepsspelar som oftast tok plass på høgrevengen.
Klubbspel
Grabowski spelte på den lokale klubben FV Biebrich 1902 frå 1962. Frå 1965 hadde han i femten år kontrakt med Eintracht Frankfurt. Med Eintracht vann han den vesttyske DFB-pokalen i 1974 og 1975. I 1980 bidrog han til at Eintracht Frankfurt vann UEFA-cupen 1980, men var ikkje med i korkje finalane. Tidlegare i sesongen vart han nemleg skadd av ei takling frå Lothar Matthäus og ved sesongslutt valde Grabowski å leggje opp. Han spelte 441 kampar og skåra 109 mål for Eintracht.
Landslagsspel
Grabowski debuterte Vest-Tysklands landslag i mai 1966. Han fekk plass i VM-troppa, men kom ikkje på bana i England. Åra 1967-69 stod han utanfor landslaget og det vart fyrst våren 1970 han etablerte seg på laget. Han vann bronse med Vest-Tyskland under Fotball-VM 1970 i Mexico og vart europameister 1972. Under verdsmeisterskapen på heimebane i 1974 deltok han i alle kampane og skåra sitt femte og siste landslagsmål i kvartfinalen mot Sverige. Grabowski spelte sin 44. og siste landskamp på 30-årsdagen, ein kamp som enda med at han og lagkameratane stod att som verdsmeistrar etter finaletriumf 2-1 over Nederland på olympiastadion i München.
Neunkirchen i Saarland
Neunkirchen er ein by i Landkreis Neunkirchen i delstaten Saarland i Tyskland. Byen har 46 000 ibuarar og ligg ved elva Blies, ikring 20 kilometer nordaust om Saarbrücken.
Næringslivet i Neunkirchen var tidlegare prega av koldriving og tungindustri, smelteverket vart stengt i 1982. Sidan den gongen har byen vorte endra til ein handels- og administrasjonsby.
Statsleiaren Erich Honecker var frå Neunkirchen.
Distriktet Sion
Distriktet Sion er eitt av 14 distrikt i kantonen Valais i Sveits. Distriktet har eit areal på 126 km² og hadde 41 484 innbyggarar i 2009. Sion ligg nord i kantonen og grensar mot kantonen Bern i nord, dessutan har distriktet ei kort grense i vest mot kantonen Vaud.
Distriktet Sion omfattar seks kommunar; Arbaz, Grimisuat, Salins, Savièse, Sion og Veysonnaz.
Haag-traktaten i 1701
Haag-traktaten vart signert 7. september 1701 mellom England, Det tysk-romerske riket og Dei sameinte Nederlanda. Avtalen vart forhandla fram av Vilhelm III av England og signert av keisar Leopold I og delegatar frå Dei sameinte Nederlanda. Basert på vilkåra i avtalen, vart Filip V anerkjend som konge av Spania, medan England og Nederlanda fekk halde handelsrettane sine i Spania. I tillegg fekk Austerrike dei spanske territoria i Italia, i tillegg til Dei spanske Nederlanda, som verna området frå fransk kontroll. Samstundes danna partane ein forsvarsallianse mot Frankrike.
Buster av Phil Collins
Buster: The Original Motion Picture Soundtrack er eit filmmusikkalbum frå 1988 for den britiske filmen Buster. Albumet er i røynda ei samling av 60-talslåtar mellom to nye Phil Collins-songar som vart spelte inn for filmen. Collins var òg skodespelar i filmen. «Two Hearts» vart skriven spesifikt for filmen og «A Groovy Kind of Love» som var ei nyinnspeling av songen som vart gjort mest kjend av The Mindbenders i 1965. Begge vart gjevne ut som singlar og gjekk heilt til topps på The Billboard 100-lista i USA. «A Groovy Kind of Love» gjekk òg til topps i Storbritannia. Andre nye songar på albumet var «Big Noise» og The Four Tops sin «Loco in Acapulco», som var skriven i lag med Collins.
«Two Hearts» og «A Groovy Kind of Love» vart ikkje gjeve ut på eit Phil Collins-album før 1998 på ...Hits, men det finst eit konsertopptak av songane på Serious Hits... Live! i 1990.
CD
† Fem spor inneheld musikk av The London Film Orchestra skriven av Anne Dudley.
Erich Honecker
Erich Honecker var ein tysk politikar, fødd i Neunkirchen i Saarland, som  frå 1971 til 1989 var de facto statsleiar i Aust-Tyskland.
Angelo Taylor
Angelo Taylor er ein USA-amerikansk tidlegare friidrettsutøvar frå Albany i delstaten Georgia. Han vart olympisk meister på 400 meter hekk både i 2000 og 2008, og vann dessutan gullmedaljar i 4 x 400 meter stafett under OL 2008 og friidretts-VM 2009.
Aktiv
I sitt fyrste verdsmeisterskap i Sevilla sprang Taylor i 1999 den tredje etappen på USA sitt lag som vann 4 x 400 m stafett, for så, fleire år seinare, å verte frådømd gullmedaljane då det vart kjent at Jerome Young var dopa. Taylor var favoritt på 400 meter hekk under OL 2000 i Sydney, og vann ein spennande finale med fattige tre hundredels sekund margin til nestemann.
Dei neste sesongane nådde ikkje Taylor opp mot sitt tidlegare toppnivå, mykje grunna skadeproblem. Fyrst under VM 2007 i Osaka makta han å ta seg til finale, då på 400 meter flatt. Han tok bronsemedaljen på distansen, og han sprang ein etappe på USA sitt vinnarlag i 4 x 400 m stafett. Også under Sommar-OL 2008 i Beijing vann han gull med USA sitt lag på den lange stafetten, men før så langt kom, vann han sitt andre OL-gull på 400 meter hekk på suverent vis. Med vinnartida 47,25 var han langt føre landsmennene Kerron Clement og Bershawn Jackson som tok dei andre medaljane på tidene 47,98 og 48,06.
Både i VM 2011 og OL 2012 tok Taylor seg til finale i 400 m hekk, utan å kunne vinne medalje i korkje. Derimot vann han gull i 4 x 400 m stafett i Daegu-VM i 2011 og sølv i same øvinga under London-OL 2012.
NM i skiskyting 1975
Noregsmeisterskapen i skiskyting 1975, den 17. i rekka, fann stad i Mo i Rana. Meisterskapen omfatta to individuelle tevlingar og ein samlagsstafett. Juniormeisterskapen gjekk samstundes.
20 km
Dato: <br style="clear:both;" />
10 km
Dato: <br style="clear:both;" />
4 x 7,5 km stafett
Dato: <br style="clear:both;" />
Caburguasjøen
Caburguasjøen (spansk: Lago Caburgua) er ein innsjø i Araucanía-regionen nordaust for den velkjende og langt større Villarricasjøen i det sørlege Chile. Dette er ca. 600 km sør for hovudstaden Santiago. Sjøen dekker eit areal på 53 km², 470 moh. og er omgjeve av kvite sandstrender. Hovudvasskjelda er Río Blanco.
Sørvest for innsjøen ligg flere varme kjelder, t.d. Termas de Menetué, Termas de Huife og Termas de Río Blanco. Aust for innsjøen ligg Huerquehue nasjonalpark. Aust for innsjøen ligg òg det 2040 m høge Cerro Picos del Caburgua. Vest for innsjøen ligg Villarrica nasjonalreservat.
McWhinnie Peak
McWhinnie Peak er ein fjelltopp på 2 nautiske mil (3,7 km) nordaust for Mount Harker i Saint Johns Range i Victoria Land. Det vart namngjeve av Advisory Committee on Antarctic Names (US-ACAN) etter Mary Alice McWhinnie, ein biolog i US Antarctic Research Program (USARP) som overvintra ved McMurdo-basen i 1974. Ho arbeidde på fleire båtturar til Antarktis på USNS «Eltanin» mellom 1962 og 1972.
Jean-Baptiste Colbert de Torcy
Jean-Baptiste Colbert, marki av Torcy, generelt kalla Colbert de Torcy, var ein fransk diplomat, som forhandla nokre av dei viktigaste avtalane mot slutten av regjeringstida til Ludvig XIV, mellom anna avtalen (1700) som førte til den spanske arvefølgjekrigen (1701-1714), der den døyande Karl II av Spania utpeikte barnebarnet til Ludvig XIV, Philippe, duc d'Anjou, som arvingen til den spanske trona, og grunnla den spanske Bourbon-linja.
Allereie i ungdomen sin vart det avgjort at Colbert skulle inn på den diplomatiske bana, og dei neste 20 åra vitja han mesteparten av Europa for å bli kjent med dei og perfeksjonere språkkunnskapane sine. 1689 vart han utnemnd til etterfølgjaren til faren sin, og tok ein stadig viktigare del i det diplomatiske arbeidet, men vart først i 1699 utnemnd som utanriksminister. Han støtta testamentet til Karl II av Spania som medverka til den spanske arvefølgjekrigen. Det alvorlege militære tilbakeslaget i Frankrike gjorde det lenge umogleg med vellykka diplomati, men Colbert brukte Tory-sigeren i England i 1710 for å opne separate forhandlingar. Han utnytta alle mogelege omstende klarte slik å oppnå uventa gunstig vilkår for Frankrike i freden i Utrecht i 1713. Etter Ludvig XIV døydde, vart Colbert skild frå forvaltninga av utanrikspolitikken, men stillinga hans som generalpostmeister fram til 1721 gjorde at Colbert var godt informert med sjølv dei mest hemmelege forhandlingane, og han utøvde enno ei tid seinare, bak kulissane, ein ganske stor innverknad. På byrjinga av 1720-talet trekte han seg heilt attende til privatlivet.
Iskanten
Iskanten er målet på den maksimale isutbreiinga. Denne issona inneheld både fast is og flytande is. Sjøisen si utstrekning er definert som dei havområda som er dekkjer  meir enn 15 % sjøis. Det er òg definert ei maksimalsone der det aldri førekjem is.
I Noreg er denne sona avgjerande for kva områder som regjeringa tillet at det vert leita og utvinne olje og naturgass.
Ash Shajwah
Ash Shajwah er ein landsby i Mekka-regionen vest i Saudi-Arabia.
Gangtok
Gangtok er delstatshovudstad i Sikkim, nordaust i India. Han har eit folketal på rundt 50 000. Byen ligg om lag 1 780 moh. Det offisielle språket her er nepali, men innbyggjarar talar også engelsk, hindi og fleire lokale språk.
Den viktigaste næringsvegen i Gangtok er turisme, med naturen rundt Himalayafjella, buddhistiske heilagdommar og dei ulike lokale kulturane som viktige trekkplaster. Byen har mellom anna eit tibetologisk museum. Høgsesong for turistnæringa er april-juni og september-november. Vintertemperaturen ligg rundt nullpunktet, medan han varierer mellom 13 og 21 grader om sommaren.
Romania i Junior Eurovision Song Contest
Romania debuterte i Junior Eurovision Song Contest i 2003 i København, Danmark, med songen «Tobele sunt viaţa mea», framført på rumensk av Bubu. Romania har delteke sju gongar, i perioden 2003 til 2009. Bidraga vart valde gjennom den nasjonale finalen Golden Art, arrangert av den rumenske kringkastaren Televiziunea Română.
Ørjaveita
Ørjaveita er ei veit som går frå Jomfrugata til Nordre gate i Trondheim. Denne veita vart kalla for Sandstredet i mellomalderen og fram til 1750-talet. Ho fekk seinare namnet Ørjaveita etter ein Ørje eller Ørjar som budde i gard nummer 1.
Romania i Junior Eurovision Song Contest
I 2006 arrangerte Romania tevlinga, som vart halden i Sala Polivalentă i Bucuresti.
Ørjaveita
Historie
Veita må ha vore der alt i Trondheim si eldste tid som ein sti eller veg langs fjorden frå Nidelva eller Brattøra og utover mot Skansen. Heile denne vegen finst framleis i eit samanhengande system av veiter. Den delen av vegen som var vest for noverande Nordre Gate, heitte Sandstredet, og her var også Ørjaveita. Strekninga vart delt opp i fleire delar av Johan Caspar de Cicignon sine breie sør- og nord-gåande gater etter byplanen hans for Trondheim. Dei ulike delane av vegen vart no delt opp og fekk ulike namn.
Namn
I mellomalderen og fram til 1750-talet vart veita kalla for Sandstredet. Seinare fekk veita namnet Ørjaveita. Namnet sitt opphav er ein som heitte Ørje eller Ørjar og som budde i gard nummer 1. I 1660 vart garden kalla Ørjegården sidan mannen som budde der heitte Anders Ørjesen. Deretter tok bror hans, Ole Ørjesen, over etter han. Etter Ole sin død, tok sonen Ørjan Olsen over. Vi ser at namnet Ørje går att, og dette er truleg opphavet til namnet på denne veita. Heilt til kring 1750 vart veita framleis kalla Sandstredet, men etter dette vart namnet Ørjaveita tatt i bruk. Likevel vart veita i ein periode kalla Ebbe Skredders veit, etter Ebbe Christensen Walsø frå Åfjord, og på slutten av 1700-talet vart også Byrgerveiten nytta som eit alternativt namn.
Jean-Étienne Liotard
Jean-Étienne Liotard var ein sveitsisk pastell- og miniatyrmålar med internasjonalt ry. Han var både fødd og døydde i Genève.
Liv og gjerning
Liotard var son til ein juveler. Han gjekk først i lære hos Daniel Gardelle i Genève, og frå og med 1723 hos Jean-Baptiste Massé og François Lemoyne i Paris. År 1736 reiste han til Firenze og Roma, der han arbeidde for pave Klemens XII og andre mektige oppdragsgjevarar, mellom anna kardinalar.
Liotard budde fire år i Istanbul, frå 1738 til 1742. Etter åra i Det osmanske riket gjekk han omkring i tyrkiske klede og skjegg, noko som gav han utnamnet «den tyrkiske målaren». 1742-44 heldt han til i Wien og laga eit portrett av keisarinna Maria Theresia og medlemmer av hoffet.
Liotard vende tilbake til fødebyen i 1776. I 1781 publiserte han skriftet Traité des principes et des règles de la peinture. På sine eldre dagar måla han stilleben og landskap.
Verk
Liotard spesialiserte seg på portrettmåling, både av eliten og sjangerportrett. Han var ein svært allsidig kunstnar, og sjølv om ryet hans i stor grad er basert på elegante og delikate pastellteikningar, laga han særprega emaljearbeid, koparstikkgraveringar og glasmåleri.
Sjangerportrettet Sjokoladejenta frå ca. 1744 er rekna som eit av Liotard sine hovudverk. Ei ung tenestejente vert framstilt i det ho skal til å servere heit sjokolade frå ein kopp av meissenporselen på eit japansk lakkbrett. Tradisjonelt høyrde eit bøhmisk krystallglas fylt med vatn til denne luksusdrykken.
Mange av portretta til Liotard skilde seg ut ved at folka han avbilda smilte. Det var uvanleg i samtidig og tidlegare portrettkunst å visa smilande personar.
MTV Unplugged av Bob Dylan
MTV Unplugged er eit konsertalbum av Bob Dylan som kom ut i 1995 på Columbia Records. Det dokumenterer to konsertar Dylan hadde på den då særs populære TV-serien MTV Unplugged. Det vart innspelt i Sony Music Studios i New York den 17. og 18. november 1994. Albumet var eit av dei mestseljande albumet til Dylan på fleire år. I USA nådde det 23. plass og selde til gullplate, medan det i Storbritannia nådde 10. plass og i Noreg nådde 2. plass.
Dylan hadde opphavleg ønskt å gjere tradisjonelle folkesongar, men MTV bad om at han heller hovudsakleg spelte klassikarane sine frå tidlege album.
Innhald
All songs skriven av Bob Dylan.
MDMA
3,4-metylendioksymetamfetamin (MDMA) er eit psykoaktivt stoff som i hovudsak blir brukt rekreasjonelt. Vanlege verknader er forhøgja empati, eufori og kjenslerus. Som partydop blir MDMA gjerne kalla ecstacy i tablettform, og molly i krystallform.
Stoffet står på dopinglista til antidoping-byråa WADA og Antidoping Norge.
Palangui IV vasskraftverk
Palengui IV vasskraftverk er ein demning og eit vasskraftverk i elva Palengui på Filippinene. Kraftverket har ein kapasitet på 255 MW og stod ferdig i 1986.
Conditbreen
Conditbreen er ein isbre ved austsida av Cathedral Rocks, som flyt nord og ut i Ferrarbreen i Victoria Land. Han vart kartlagt under Terra Nova-ekspedisjonen, under Robert Falcon Scott, og vart namngjeven av Advisory Committee on Antarctic Names i 1964 etter løytnant John C. Condit i U.S. Navy som var feltprest vinteren 1956 ved Naval Air Facility i McMurdo Sound.
Meier Peak
Meier Peak er ein fjelltopp (3450 moh) på sørsida av toppen av Ironsidebreen, 4 nautiske mil (7 km) sør-sørvest for Mount Minto i Admiralty Mountains. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-63. Det vart namngjeve av Advisory Committee on Antarctic Names (US-ACAN) etter kapteinløytnant Miron D. Meier i U.S. Navy Reserve, ein helikopterpilot i skvadron VX-6 i løpet av Operasjon Deep Freeze 1967 og 1968.
Rondo for piano and orkester i A-dur av Mozart
Rondo for piano og orkester i A-dur, K. 386 er ein konsertrondo av Wolfgang Amadeus Mozart, som Alfred Einstein meiner vart komponert seint i 1782.
Fjellgard
Fjellgard kan visa til:
Rondo for piano and orkester i A-dur av Mozart
Komposisjon
Mozart skreiv Rondo i A om lag samstundes som dei første tre pianokonsertane hans i Wien, nr. 11, 12 og 13.
Ein trudde tidlegare at Mozart ikkje hadde skrive dette stykket ferdig, fordi då Constanze Mozart selde manuskriptet i 1799 til J. A. André, mangla dei siste sidene. Alan Tyson oppdaga dei tidlegare tapte sidene i British Library i 1980.
Musikkvitaren Alfred Einstein meiner at stykket var meint som anten den originale finalen eller ein erstattande finale for hans Pianokonsert nr. 12 av Pianokonsert nr. 12 i A. Begge stykka er i same toneart, og begge vart komponert i same tidsrom. Det er likevel nokre store skilnader. Dei tre konsertane som Mozart komponerte var a quattro (med berre fire strykarar som akkompagnement), medan ein rondo ikkje kan vere det, sidan celloane har ei sjølvstendig linje frå bassane. Den første sida av manuskriptet hadde òg tittel og var datert av Mozart, noko som indikerer at det var eit frittståande stykke.
Kappsjagra
Kappsjagra (Tchagra tchagra) er ein insektetande sporvefugl i buskvarslarfamilien. Han er nær endemisk for Sør-Afrika, men kan òg treffast i Swaziland og kan moglegvis sjåast lengst sør i Mosambik.
Skildring
Kappsjagra er 20-22 centimeter i kroppslengd og massen er ca. 40 til 50 gram. Han har ei brun krone og svart augestripe skilt av eit breitt, kvitt supercilium. Undersida er bleikgrå og oversida bleikbrun. Når vengene er samanfolda synast dei kastanjefarga, og halen er mørk med kvit tupp. Det lange nebbet er svart. Kjønna er like, men unge fuglar er mindre fargerike og stripa gjennom auget er brungult. Denne arten liknar svartkronesjagra, men den arten er større, og som namnet ymtar om har svartkronesjagra ei svart krone i staden for ei brun.
Juvenile svartkronesjagraer har ei brun krone, men kan skiljast frå kappsjagra ved litt større kroppsstorleik, relativt kortare nebb og bleikare underside.
Det er skildra tre ganske like underartar av kappsjagra. Nominatforma T. t. tchagra i Western Cape har den mørkaste undersida og lengste nebbet. T. t. caffrariae har bleikare underside og det kortaste nebbet, og T. t. natalensis i austlege Sør-Afrika og Swaziland har lysaste underside av alle, og har ei raudbrun krone.
Hannfuglar av kappsjagra har ein lang, avtakande plystrande song, oftast gjeve under flyging. Hoa reagerer med ei trille.
Reiret er konstruert av kvister og plantefiber i ein greingaffel i ein busk, sjeldan meir enn ein meter over bakken. Kullet er vanlegvis på to egg, men tre egg førekjem. Rugetida er ca. 16 dagar, med ytterlegare 14 dagar til ungane flyktar reiret.
Romsey
Romsey er ein liten marknadsby i grevskapet Hampshire i England. Han ligg 13 km nordvest for Southampton og 18 km sørvest for Winchester. Han har kring 15 000 innbyggjarar.
Kappsjagra
Skildring
Populasjonen er ikkje estimert og er trudd å vere aukande. Arten er klassifisert som globalt livskraftig.
Romsey
Romsey ligg ved elva Test, som er kjend for flugefiske, hovudsakleg etter aure. Eit stort normannisk kloster dominerer sentrum i byen.
Conrowbreen
Conrowbreen er ein liten isbre, like vest for Bartleybreen, som flyt nord frå Asgard Range og delvis ned sørveggen av Wright Valley i Victoria Land. Han vart namngjeven av Roy E. Cameron, leiaren for den biologiske gruppa i området under US Antarctic Research Program i 1966–67, for Howard P. Conrow, eit medlem i gruppa.
Foramen magnum
Foramen magnum (latin for «det store hol») er ei stor opning på 3—4 cm i bakhovudbeinet i hovudskallen hjå menneske. Det er ein av fleire ovale og runde opningar, såkalla foramina, i basen av skallen. Ryggmergen, som er ei forlenging av den forlenga merg, går gjennom foramen magnum og ut av skallen. Ut av foramen magnum kjem òg den djupe halsarterien, arteria spinalis anterior, a. spinalis posterior, membrana tectoria og ligamenta alaria. Den verkar òg som ein kanal for den spinale delen av n. accessorius som går inn i skallen.
Andre dyr
Hjå menneske ligg foramen magnum noko lenger ned under hovudet enn hjå andre store aper. På grunn av dette treng ikkje nakkemusklane (inkludert m. occipitofrontalis) å vere like robuste for å halde hovudet opprett. Ved å sjå på posisjonen til foramen magnum i tidlege hominidar kan ein estimera kor komfortabel ein spesifikk art var då han gjekk på to bein (bipedalisme), samanlikna med fire bein (kvadrupedalisme).
Provinsen Kahramanmaraş
Kahramanmaraş (tyrkisk Kahramanmaraş ili; eller berre Provinsen Maraş) er ein provins i Tyrkia. Arealet er 7194 km². I 2007 hadde Kahramanmaraş 1 560 023 innbyggjarar og administrasjonssenteret ligg i byen Kahramanmaraş. Provinsen ligg sør i Tyrkia og grensar til provinsane Sivas, provinsen Malatya, provinsen Adıyaman, provinsen Gaziantep, provinsen Adana, provinsen Osmaniye og provinsen Kayseri.
Distrikt
Provinsen Kahramanmaraş består av sju distrikt:
Jakob II av England
Jakob VII av Skottland og Jakob II av England vart skotsk, engelsk og irsk konge den 6. februar 1685. I engelskspråklege land er han kjend som James.
Han var den siste katolikken som var regjerande monark i desse landa. Mange av undersåttane hans hadde sterk mistru til religionspolitikken hans og påståtte eineveldige ambisjonar, noko som førte til at han vart avsett gjennom den ærerike revolusjonen.
Etter at han vart avsett i 1689 vart han etterfylgd av dotter si, Maria II og hennar protestantiske mann Vilhelm III i staden for den katolske son sin, James Francis Edward, som vart kjend som The Old Pretender.
Charlottenbergs Shoppingcenter
Charlottenbergs Shoppingcenter er eit kjøpesenter i Charlottenberg i Eda kommun i Sverige. Det vart bygd i 2005-2006 av nordmannen Olav Thon. Senteret har 56 butikkar og restaurantar (2012).
Hot Buttered Soul
Hot Buttered Soul er det andre studioalbumet til den amerikanske soulmusikaren Isaac Hayes. Det kom ut 23. september 1969 og er rekna som ein milepåle i soulmusikken.
Bakgrunn
Hayes debuterte som soloartist i 1968 med Presenting Isaac Hayes, men det hadde seld dårleg for plateselskapet Stax Records. Hayes var på veg attende til rolla si i bakgrunnen som produsent og låtskrivar då selskapet brått mista heile katalogen sin etter å ha brote seg laus frå ein avtale med Atlantic Records i mai 1968. Stax-sjefen Al Bell avgjorde då å gje ut 27 album og 30 singlar, nesten på ein gong, og gav alle artistane i stallen til Stax om å spele inn nye songar, og oppfordra somme av låtskrivarane på Stax, som Hayes og gitaristen Steve Cropper, om å gje ut soloalbum.
Produksjon og utgjeving
Det meste av den endelege produksjonen vart utført som ein del av ein produktpakke teken til Detroit av produsenten Don Davis for å framskunde produksjonsprosessen. Styrkarane og blåsarane vart arrangerte av Johnny Allen. Produsentane såg etter ein sveipande orkesterstil som kunne forsterke dei beinsolide rytmespora. Strykarane og blåsarane vart spelt inn i United Sound Studios av lydteknikaren Ed Wolfrum med vokal og endeleg miksing i Tera Shirma av lydteknikaren Russ Terrana.
Albumet kom ut på slutten av 1960-åra og sette standarden for korleis soul skulle utvikle seg tidleg i 1970-åra, og etablerte samstundes Isaac Hayes og the Bar-Kays som stor stjerner innan svart musikk. Songane på albumet er strekte langt utover standardlengda på 3-4 minuttar med lange instrumentale parti, der the Bar-Kays stal søkelyset, og introduserte ein ny, ikonisk person for soul med Hayes sitt tøffe, men likevel sensuelle image. Albumet inneheld berre fire songar. «Walk on By» er ein episk, 12 minuttar lang song med strykarar og ein pumpande, mellomrask rytme og basslinje. «Hyperbolicsyllabicsequedalymistic» er ein funksong, medan «One Woman» er den minst episke med ei lengd på berre like over fem minuttar. Denne songen er ein kjærleiksballade. Albumet vert avslutta med den 18 minuttar lange versjonen av «By the Time I Get to Phoenix», som byrjar med ein lang monolog før sjølve songen byrjar etter åtte og eit halv minutt.
Mottaking
Albumet kom ut tidleg i juli 1969 og gjekk inn på Billboardlista den 12. juli 1969. Det nådde åttandeplassen på den amerikanske Billboardlista, og gjekk heilt til topps på både R&B-lista og Jazz Album-lista.
Foramen stylomastoideum
Foramen stylomastoideum er ein foramen mellom processus styloideus ossis temporalis og pars mastoidea ossis temporalis i tinningbeinet.
Den dannar avviklinga av canalis nervi facialis, og gjennom denne kjem andletsnerven og arteria stylomastoidea.
Hot Buttered Soul
Samplingar
Versjonen av «Walk on By» er blitt sampla av mange artistar: «2Wicky» av Hooverphonic, «Call My Name» av 112, «Chyna Whyte» av Foxy Brown, «Dead Bent» av MF DOOM, «Dead Bent» (original 12"-versjon) av M.F. DOOM, «I Can’t Go to Sleep» av «Wu-Tang Clan» med Isaac Hayes, «Lickupon» av Viktor Vaughn, «Me Against the World» av 2Pac med Dramacydal, «No Other Love» av Faith Evans, «Only God Knows» av Bushwick Bill, «Real» av clipping med Ezra Buchla, «Walk on By» av Pete Rock, «Warning» av The Notorious B.I.G. og «Whatta You Know» av Cypress Hill.
«Hyperbolicsyllabicsesquedalymistic» er blitt sampla av «Black Steel in the Hour of Chaos» av Public Enemy, «I Gotta Say What Up!!!» av Ice Cube, «Nuage sans fin» av Fabe og «Remedy» av The Game.
Foramen ovale
Det finst fleire strukturar i menneskekroppen med namnet foramen ovale (pl. foramina ovalia, av latin: «ovalt hol»):
Proteolipidprotein
Mutasjonar i PLP1-genet valdar Pelizaeus-Merzbacher-sjukdomen.
Homologar av proteolipidprotein finst hjå mange artar, mellom anna hjå haiar og skater. Proteolipidprotein fekk truleg rolla som eit myelinprotein tidleg i utviklinga av ryggradsdyr. Proteolipidproteina M6A og M6B frå husmus har homologar hjå ryggradslause dyr, mellom anna bananfluge.
Zerynthia rumina
Utsjånad
Kroppen har eit ytre skjelett (hudplater) som held dei mjuke indre organa på plass. Det ytre hudskjelettet er for det meste bygd opp av kitin.
Utbreiing
Zerynthia rumina finst sørvest i den palearktiske regionen, på nesten heile Den iberiske halvøya, sør i Frankrike, vest i Italia og nord i Atlasfjella aust til Tunisia. Arten lever i dei fleste biotopar, men er truleg vanlegast i kystnære fjellområde. Han finst i høgder opp til 2100 moh., avhengig av område.
Nordlyskatedralen Alta kyrkje
Nordlyskatedralen Alta kyrkje er den nye hovudkyrkja i Alta sokn i Alta prosti i Nord-Hålogaland bispedømme. Den nye kyrkja har vorte til etter 40 år med innsats frå den lokale kyrkjelyden. Katedralen er laga i ei nordlysliknande spiralform og har eit tårn med totalhøgd på 47 meter. Katedralen er ei fleirbrukskyrkje med mange ulike rom fordelt på tre etasjar. Utsmykkinga og dei liturgiske møblane i kyrkjerommet er utforma av den danske kunstnaren Peter Brandes.
Vigslingsgudstenesta for Nordlyskatedralen vart halden sundag 10. februar 2013 og vart kringkasta direkte i radiogudstenesta i NRK P1 den dagen samt på nett-TV. Til stades på gudstenesta var Kronprinsesse Mette-Marit og biskop i Nord-Hålogaland, Per Oskar Kjølaas.
Joe's Garage
Joe's Garage er ein rockeopera frå 1979 av Frank Zappa. Zappa skildra albumet som ei «idiotisk lita soge om korleis styresmaktene skal kvitte seg med musikk». Opphavleg vart prosjektet gjeve ut som to separate studioalbum på Zappa Records, men det vart sidan mastra på ny og gjeve ut som eit trippelalbum kalla Joe's Garage, Acts I, II & III i 1987. Soga vert fortald av ein rollefigur kalla «Central Scrutinizer» om Joe, ein vanleg tenåring, som dannar eit garagerockband, har utilfredsstillande forhold med kvinner, gjev alle pengane sine til ein statleg assistert og hyklersk religion, utforskar seksuelle aktivitetar med hjelpemiddel, og hamnar i fengsel. Etter å ha kome ut frå fengsel til eit dystopisk samfunn der sjølv musikk er forboden, glir han over i sinnsjuke.
Albumet omfattar mange musikkstilar. Tekstane er ofte satiriske eller komiske kommentarar om amerikansk samfunn og politikk. Dei omfattar tema som individualisme, fri vilje, sensur, musikkindustrien og seksualitet, og driv satire med katolisisme og scientologi. Joe's Garage er kjent for bruken av xenokroni, ein innspelingsteknikk der gitarsoloar frå eldre konsertopptak vert nytta i lag med nye studioinnspelingar. Alle gitarsoloane på albumet er spelte inn på denne måten, utanom «Crew Slut» og «Watermelon in Easter Hay», ein signaturlåt for Zappa, som han sjølv skildra som den beste på albumet, og som i følgje sonen Dweezil er den beste gitarsoloen faren nokon gong spelte.
Albumet fekk opphavleg middels til positive meldingar, men kritikarane hylla den nyskapande og originale musikken, men kritiserte dei skatologiske, seksuelle og spottande tekstane. I seinare år er Joe's Garage trekt fram som eit av dei beste verka til Zappa.
Bakgrunn
Etter ha kome seg laus frå kontrakten med Warner Bros. Records, skipa Frank Zappa selskapet Zappa Records, som på den tida vart distribuert av Phonogram Inc.. Han gav ut det suksessrike dobbeltalbumet Sheik Yerbouti (1979, innspelt 8/1977-2/1978), og byrja å arbeide på songane til ein oppfølgjar. Songane «Joe's Garage» og «Catholic Girls» vart spelt inn for ein singel. Under utviklinga av Joe's Garage, spelte bandet til Zappa inn lange jammar, som Zappa seinare forma til albumet. Albumet heldt òg fram utviklinga av xenokroniteknikken, som Zappa først nytta på One Size Fits All (1975), der eldre konsertopptak vert nytta til å skape nye komposisjonar ved å legge til lydspor på dei i studio, eller la trommeslagaren Vinnie Colaiuta improvisere eit trommespor for tidlegare innspelte stykke.
Halvvegs gjennom innspelinga av albumet, bestemte Zappa seg for å knyte songane saman og skrive ein historie, som endra det nye albumet til ein rockeopera. Joe's Garage vart det siste albumet Zappa spelte inn i eit kommersielt studio. Zappa sitt eige studio, Utility Muffin Research Kitchen, vart bygd heime hos Zappa og stod ferdig seint i 1979, og vart nytta til å spele inn og mikse alle dei framtidige albuma hans.
Tekst og historie
Tekstane på Joe's Garage omhandla individualisme, seksualitet, faren med store styresmakter, og «dumme kvite menn», i følgje Kelly Fisher Lowe i The Words and Music of Frank Zappa. Albumet vert fortalt av ein statleg tilsett som kallar seg sjølv The Central Scrutinizer, som leverer ei åtvarande soge om Joe, ein typisk tenåring som dannar eit band, samstundes med at regjeringa førebur ei kriminalisering av musikk. The Central Scrutinizer forklarer at musikk fører til eit «skråplan» med narkotikabruk, sjukdom, uvanleg seksuell praksis, fengsel og til slutt galskap. I følgje Scott Schinder og Andy Schwartz, reflekterer forteljinga til Zappa sensuren av musikk under den iranske revolusjonen i 1979, der rockemusikk vart ulovleg.
Tittelsporet har eit viss sjølvbiografisk aspekt, der karakteren Larry (spelt av Zappa sjølv) syng at bandet spelar den same songen om att og om att fordi «det høyrtes bra ut for meg». I det verkelege livet har Zappa sagt at han skreiv og spelte musikk for seg sjølv og berre han sjølv. Teksten er òg inspirert av band som spelar i barar, som The Mothers of Invention ein gong gjorde, og dei tvilsame platekontraktane Zappa hadde opplevd tidlegare. I «Joe's Garage» finn Joe ut at musikkindustrien ikkje er heilt det det ser ut til å vere («not everything it is cracked up to be»). Songen refererer til fleire musikkmotar som new wave, heavy metal, disco og glamrock, og er kritisk til musikkindustrien seint i 1970-åra.
«Catholic Girls» er kritisk mot den katolske kyrkja og omhandlar satirisk «hylkeriet med myta om den gode katolske jenta». Zappa var for den seksuelle revolusjonen, og rekna seg sjølv som ein pioner i å offentleg diskutere samleie på ærleg vis, og sa "«amerikansk seksuell haldning vert kontrollert som eit naudsynt verktøy for forretningsverksemder og staten for å underbygge seg sjølv. Med mindre folk byrjar å gjennomskode det, å sjå forbi det, kva sex verkeleg handlar om, vil dei alltid kome til å ha dei same nevrotiske haldningane. Det er svært fint pakka inn. Det fungerer hand i hand med kyrkjer og politiske leiarar kvar gong det er eit val på gang»." Dette synet inspirerte teksten til «Crew Slut», der Mary, kjærasten til Joe, hamnar i ein groupie-livsstil, og deltek i ein våt t-skjorte-konkurranse på det neste sporet, «Wet T-Shirt Nite».
«Why Does It Hurt When I Pee?» vart skriven sommaren 1978. Turnémanagaren til Zappa, Phil Kaufman, hevda at songen vart skriven etter at Kaufman hadde sagt nettopp dette. På albumet vert han sungen etter Joe får ein kjønnsjukdom frå Lucille, «a girl, who works at the Jack in the Box». The Central Scrutinizer held fram med hypotesen om at «girls, music, disease, heartbreak [...] all go together» (jenter, musikk, sjukdom, hjartesorg heng alle saman). Halvvegs gjennom soga syng Zappa at regjeringa trur at alle folk har ein kriminell i seg, og kjem stadig med nye lover slik at staten kan arrestere folk, noko som fører til ei kriminalisering av musikk mot slutten av historia på albumet.
«A Token of My Extreme» er ein satirisk tekst om scientologi og L. Ron Hubbard, i tillegg til new age-tru og den seksuelle revolusjonen. Han skildrar ein hyklersk religion, som samarbeider med eit «skadefro totaltært regime». «Stick It Out» inneheld tekstreferansar til Zappa-songar «What Kind Of Girl», «Bwana Dik» og «Dancin' Fool». «Dong Work For Yuda» vart skriven som ei hyllest til livvakta til Zappa, John Smothers, og Terry Bozzio imiterer talemåten til Smothers. «Keep It Greasy» er ei hyllest til analsex. Etter at Joe vert fengsla, skildrar teksten ei dystopisk framtid, i lag med lange gitarsoloar som Joe førestiller eg i hovudet sitt. Den tredje siste songen, «Packard Goose», kritiserer rockejournalismen og består av ein filosofisk monolog levert av rollefiguren Mary, som har vorte borte sidan første del av soga. I den siste songen, «A Little Green Rosetta», gjev Joe opp musikk og kjem til sans og samling att, og får ein «god jobb» på the Utility Muffin Research Kitchen Facility (ein referanse til det personlege studioet til Zappa), og the Central Scrutinizer skrur av den plastiske megafonen han har kviskra gjennom og syng den siste songen på albumet med den vanlege stemma si, og deltar på eit langt nummer i lag med dei fleste som arbeidde med Zappa kring 1979.
Musikk og framføring
Musikken på Joe's Garage omfattar mange stilartar, som blues, jazz, doo wop, lounge, orkestermusikk, rock, pop og reggae. «Catholic Girls» er ein musikalsk referanse til den kontroversielle songen «Jewish Princess», der ein sitar spelar melodien til den tidlegare songen under avslutninga av «Catholic Girls». «Crew Slut» vert framført som ein langsam blues, med slidegitarriff og ein munnspelsolo. I følgje Kelly Fisher Lowe, er songen «meir Rolling Stones eller Aerosmith enn det er Gatemouth Brown eller Guitar Watson». Den lengre tre og eit halv minutt lange, todelte gitarsoloen i «Toad-O-Line» er henta frå ein tidlegare Zappa-song, «Inca Roads».
«Lucille Has Messed My Mind Up» kom først ut på Jeff Simmons sitt album med same namn, der songen er tilskriven «La Marr Bruister», eit av psevdonyma til Zappa. Joe's Garage-arrangementet er heilt anna, spelt som ein reggaesong. «Stick It Out» oppstod som ein del av Mothers of Invention sin «Sofa»-rutine tidleg i 1970-åra. Joe's Garage-versjonen er musikalsk påverka av funk og disco, med teksten først sungen på tysk, og så på engelsk. «Sy Borg» er basert på funk, reggae og R&B.
«Keep It Greasy» hadde blitt spelt av Zappa sidan 1975. Versjonen på Joe's Garage er basert på ein gitarsolo frå ein konsert frå mars 1979 på songen «City of Tiny Lights». Ein annan gitarsolo frå mars 1979 frå den same «City of Tiny Lights» vert blanda inn i songen «Outside Now» ved hjelp av den same innspelingsteknikken. «Packard Goose» nyttar òg xenokroni, med gitarsolo henta frå ei innspeling frå mars 1979 av «Easy Meat».